EkBass/fiwiki-20250220-pages-articles huggingface dataset:
Franco Micalizzi

Franco Micalizzi (s. 21. joulukuuta 1939 Rooma, Italia) on italialainen elokuvamusiikin säveltäjä. Hänet tunnetaan italialaisten poliisielokuvien kuten Italia a mano armata (1976), Napoli violenta (1976), Roma a mano armata (1976) sekä La banda del gobbo (1978) säveltäjänä. Hän työskenteli useimmin elokuvaohjaajien- ja käsikirjoittajien Umberto Lenzin, Ferdando Di Leon ja Marino Girolamin kanssa. Micalizzi sai suosiota elokuvan Nimeni on Trinity – paholaisen oikea käsi (1970) ääniraidan säveltämisen jälkeen. Vuosina 1978–1979 hän oli Corrado Mantonin juontaman Domenica in -televisiosarjan musiikillisena johtajana. 1980-luvun alkupuolella hän perusti The Micalizzi Family -nimisen yhtyeen, jossa on myös hänen poikansa Christian. Tämän jälkeen hän siirtyi työskentelemään Bud Spencerin ja Terence Hillin kanssa poliisikomediaelokuvia, kuten Antaa heittää (Nati con la camicia, 1983) ja Turpiin vaan ja tuplaten (Non c’è due senza quattro, 1984). Vuonna 2003 Micalizzi valittiin SIAE:n ohjaajaksi. Yksi Micalizzin menestyneimmistä töistä oli elokuvan L’ultima neve di primavera (1973) ääniraita, jota pidetään yhtenä Italian elokuvahistorian koskettavimmista musiikeista. == Lähteet == Luokka:Italialaiset elokuvasäveltäjät Luokka:Vuonna 1939 syntyneet Luokka:Elävät henkilöt
Oreca

pienoiskuva|Oreca 03 vuonna 2011. Oreca (Organisation Exploitation Compétition Automobile) on ranskalainen autourheilutalli sekä kilpa-autojen valmistaja. Tallin perusti Hugues de Chaunac vuonna 1972 lähellä Magny-Coursin rataa ja seuraavana vuonna talli voitti ensimmäiset kilpailunsa Ranskan F3-sarjassa. Talli voitti ensimmäisen mestaruutensa kolme vuotta myöhemmin kun Jacques Laffite voitti Formula 2 -sarjan Euroopan mestaruuden. Talli osallistui Le Mansin 24 tunnin ajoon ensi kertaa vuonna 1977. Vuonna 1987 talli muutti lähelle Circuit Paul Ricardin rataa. Talli osti Couragen vuonna 2007 ja aloitti omien Le Mans Prototype -luokan autojen valmistuksen. Team Oreca voitti Sebringin 12 tunnin ajon vuonna 2011 Peugeot 908 HDi FAP -autolla. Oreca on kehittänyt muun muassa Rebellion Racingille auton. == Lähteet == == Aiheesta muualla == * Viralliset kotisivut Luokka:Ranskalaiset autourheilutallit Luokka:Autonvalmistajat Luokka:Kilpa-autot
Lavea väljä etuvokaali

Lavea väljä etuvokaali on vokaaliäänne, joka sijoittuu ääntämykseltään noin suomen kielen vokaalien ä ja a väliin. Kansainvälisessä foneettisessa aakkostossa lavean väljän etuvokaalin symboli on , ja se sijoittuu neliskanttisen vokaalikartan alavasempaan kulmaan, ollen teoreettisesti kaikista alin etuvokaali. Käytännössä -symbolia käytetään usein samankaltaisten äänteiden, kuten lavean väljän keskivokaalin tai lähes-väljän keskivokaalin , merkintään; näin käy etenkin kielissä, jossa esiintyy vain yksi väljä vokaali. == Ääntäminen == Vokaalia määrittävät seuraavat foneettiset piirteet: * Vokaali on etinen, koska kielen massa suuontelossa on suhteellisen edessä. * Vokaali on väljä, koska kielen korkein kohta on matalalla. * Vokaali on lavea, koska huulten asento on soikea, ei pyöreä. Vokaalin tarkka foneettinen määrittely on joskus osoittautunut hankalaksi. Kansainvälisen foneettisen aakkoston vokaalikaaviolla on kapeneva neliskanttinen muoto, joka sijoittaa -vokaalin yhtä matalalle kuin -vokaalin, mutta lähes yhtä etiseen sijaintiin kuin - ja Mittaukset sekä kielen sijainnista puheessa taikka eri vokaalien taajuuksista eivät välttämättä puolla tätä asettelua, vaan vokaaliavaruus olisi kolmiomaisempi, jossa edustaisi yksin kaikista väljintä tilaa, ollen niin väljä, että sen etisyys tai takaisuus ei ole enää mielekäs käsite. Tällaisessa kolmiomaisessa vokaaliavaruudessa nyt eri tasolla olevat - ja -vokaalit olisivat sittenkin yhtä väljiä, niin kuin suomen kielen fonologia ne asettaa. == Esiintyminen eri kielissä == Lavea väljä etuvokaali esiintyy esimerkiksi seuraavissa kielissä (ainakin joissain murteissa): * ruotsissa, jossa se esiintyy lyhyenä vokaalina pitkän :n vastakappaleena esimerkiksi sanoissa matt ja bank * ranskassa, jossa joissain murteissa säilyy ero :n (⟨a⟩-kirjain) ja :n (⟨â⟩-kirjain) välillä: patte , pâte * joissain englannissa murteissa: Australiassa -foneemi (kuten sanassa hat) lausutaan :na, kun taas pitkä -foneemi (kuten sanassa bath) lausutaan Uudessa-Seelannissa pitkänä :na * arabian eri murteiden välillä on paljon variaatiota vokaalien ääntämisessä, mutta standardiarabiassa esiintyy sekä lyhyenä että pitkänä vokaalina * mandariinikiinassa, jossa sillä on hieman keskisempi allofoni esimerkiksi sanassa 巴 bā * venäjässä sitä merkitään painollisissa tavuissa ⟨а⟩- ja ⟨я⟩-kirjaimilla esimerkiksi sanoissa атом , Москва , яблоко . Keskisempi allofoni esiintyy runsaasti ⟨а⟩- ja ⟨о⟩-kirjainten merkitsemänä painottomissa tavuissa. == Lähteet == Luokka:Vokaalit
Tenoch Huerta

José Tenoch Huerta Mejía (s. 29. tammikuuta 1981, Ecatepec de Morelos, México, Meksiko) on meksikolainen näyttelijä. == Filmografia == === Elokuvat === Vuosi Suomenkielinen nimi Alkuperäinen nimi Rooli 2007 La zona La zona Mario 2008 Sleep Dealer Sleep Dealer David Cruz 2009 Ei nimeä Sin nombre Mago 2010 El infierno El infierno El Diablo 2012 Get the Gringo Get the Gringo Carlos 2014 Güeros Güeros Sombra 2014 Escobar: Paradise Lost Escobar: Paradise Lost Roldano 2015 The 33 The 33 Carlos Mamani 2017 Kirjailija El autor Enrique 2017 Vuelven Vuelven El Chino 2018 Bel Canto Bel Canto Benjamin 2020 Son of Monarchs Son of Monarchs Mendel 2021 The Forever Purge The Forever Purge Juan 2022 Black Panther: Wakanda Forever Black Panther: Wakanda Forever Namor === Televisiosarjat === Vuodet Suomenkielinen nimi Rooli 2015–2016 Mozart in the Jungle Manuel 2018–2020 Narcos: México Rafael Caro Quintero == Aiheesta muualla == * * luokka:Meksikolaiset näyttelijät luokka:Vuonna 1981 syntyneet
Michaela Coel

Michaela Coel (oik. Michaela Ewuraba Boakye-Collinson; s. 1. lokakuuta 1987 Lontoo) on brittiläinen näyttelijä, käsikirjoittaja, ohjaaja ja näytelmäkirjailija. Hän loi BBC:lle ja HBO:lle televisiosarjan I May Destroy You (2020), joka voitti useita palkintoja. == Elämä == Coelin vanhemmat olivat ghanalaisia.Michaela Coel on Creativity, Romance, and the Path to Wakanda Forever, Chioma Nnadi, Vogue, 6.10.2022, viitattu 1.3.2023. Coel suoritti vuonna 2012 kandidaatintutkinnon Guildhall School of Music and Drama -oppilaitoksessa.Michaela Coel (BA Acting), Guildhall School of Music and Drama, viitattu 1.3.2023. Vuonna 2022 Coel valittii Royal Society of Literaturen jäseneksi. == Filmografia == === Elokuvat === Vuosi Nimi Roolihahmo 2014 Monsters: Dark Continent Kelly 2017 Star Wars: The Last Jedi Vastarinnan upseeri 2018 Been So Long Simone 2022 Black Panther: Wakanda Forever Aneka === Televisiosarjat === Vuodet Nimi Roolihahmo Lisätiedot 2013 Top Boy Kayla 2015–2017 Chewing Gum Tracey Käsikirjoittaja 2016–2017 Black Mirror Lentoemäntä/Shania 2018 Black Earth Rising Kate Ashby 2020 I May Destroy You Arabella Käsikirjoittaja, ohjaaja == Palkinnot ja ehdokkuudet == === BAFTA TV Award -palkinnot === Vuosi Televisiosarja Palkinto Lopputulos 2016 Chewing Gum Paras naisnäyttelijä komediassa 2021 I May Destroy You Paras naispääosa 2021 I May Destroy You Paras fiktion ohjaus 2021 I May Destroy You Paras draaman käsikirjoitus Television in 2016, Bafta, viitattu 1.3.2023.BAFTA TV 2021: The Winners and Nominations for the Virgin Media British Academy Television Awards and British Academy Television Craft Awards, Bafta, viitattu 1.3.2023. === Primetime Emmy -palkinnot === Vuosi Televisiosarja Palkinto Lopputulos 2021 I May Destroy You Paras minisarjan käsikirjoitus 2021 I May Destroy You Paras minisarja 2021 I May Destroy You Paras minisarjan naispääosa 2021 I May Destroy You Paras minisarjan ohjaus Michaela Coel, Television Academy, viitattu 1.3.2023. == Lähteet == == Aiheesta muualla == * Luokka:Brittiläiset näyttelijät Luokka:Brittiläiset televisiokäsikirjoittajat Luokka:Royal Society of Literaturen jäsenet Luokka:Vuonna 1987 syntyneet Luokka:Elävät henkilöt
Elly Schlein

Elly Schlein (s. 4. toukokuuta 1985 Lugano, Sveitsi) on italialainen Demokraattisen puolueen poliitikko. Hänet valittiin puolueensa puheenjohtajaksi helmikuussa 2023. Hän astui virkaan 12. maaliskuuta 2023. ==Ura== Schlein toimi vapaaehtoisena Barack Obaman kampanjoissa vuosien 2008 ja 2012 vaaleissa. Hänestä tuli yksi Italian Demokraattisen puolueen lupaavista nuorista poliitikoista, mutta hän erosi puolueesta Matteo Renzin puheenjohtajakaudella. Hän liittyi takaisin puolueeseen syksyllä 2022. Vuosina 2014–2019 Schlein oli Euroopan parlamentin jäsen. Vuoden 2020 aluevaaleissa hän sai pienpuolueiden vaaliliiton ehdokkaana äänivyöryn Emilia-Romagnassa ja nousi alueen varapresidentiksi. Saman vuoden syksyllä hän jätti viran tultuaan valituksi Italian edustajainhuoneeseen. ==Poliittisia kantoja== Schlein on vasemmistolainen poliitikko, joka kannattaa muun muassa feminismiä ja ympäristönsuojelua. ==Yksityiselämä== Schlein on syntynyt Sveitsissä. Hänen äitinsä on italialainen ja isä yhdysvaltalainen. Schlein on kertonut olevansa biseksuaali. ==Lähteet== ==Aiheesta muualla== * * Elly Schlein Italian edustajainhuoneen verkkosivuilla * Elly Schleinin verkkosivut Luokka:Italialaiset europarlamentaarikot Luokka:Italialaiset sosiaalidemokraattiset poliitikot Luokka:Puolueiden puheenjohtajat Luokka:Vuonna 1985 syntyneet Luokka:Elävät henkilöt
Tapio Saikku

Rufus Tapio (R. T.) Saikku (28. helmikuuta 1901 Sääksmäki – 9. joulukuuta 1959 Helsinki) oli suomalainen metsänhoitaja, virkamies ja yritysjohtaja, joka sai metsäneuvoksen arvonimen. Saikun vanhemmat olivat kouluneuvos Rufus Saikku ja koulunjohtaja, päätoimittaja Johanna Vilhelmiina Heikkilä ja puoliso vuodesta 1927 Edit Adelaide Tuhkanen. Saikku tuli ylioppilaaksi 1920 Tampereen lyseosta ja valmistui metsänhoitajaksi 1923 Helsingin yliopistosta. Hän oli ensin avustava metsänhoitaja muun muassa Pohjanmaan piirikunnassa ja sitten Keskusmetsäseura Tapiossa suonkuivausmetsänhoitaja ja metsänparannuspiirin metsänhoitaja Kuopion ja Tampereen piireissä 1930–1937 ja metsänparannustöiden tarkastaja 1938–1942. Rautatiehallituksen puutavaratoimiston apulaisjohtaja Saikku oli 1942–1945 ja kansanhuoltoministeriön osastopäällikkö 1942–1943. Valtiorautateiden polttoainetoimiston, sittemmin Vapo ja Neova, toimitusjohtajana Saikku työskenteli vuodesta 1945 aina kuolemaansa asti. Metsäneuvoksen arvonimi hänelle myönnettiin 1951.Kuka kukin on 1954, s. 744. Viitattu 1.3.2023 Diplomaatti Olavi Saikku ja kansanedustaja Tuomas Saikku olivat Tapio Saikun veljiä.Kuka kukin on 1978, s. 842. Viitattu 1.3.2023.Kansanedustajat Viitattu 1.3.2023. == Lähteet == Luokka:Suomalaiset metsänhoitajat Luokka:Suomalaiset virkamiehet Luokka:Suomalaiset yritysjohtajat Luokka:Vuonna 1901 syntyneet Luokka:Vuonna 1959 kuolleet
Yli-Jaskari

Yli-Jaskari on seuraavien suomalaisten henkilöiden sukunimi: * Aatos Yli- Jaskari (1904–1962), kilpapainija ja olympiamitalisti * Kimmo Yli-Jaskari (s. 1962), urheiluvalmentaja ja urheilujohtaja * Martti Yli-Jaskari (s. 1938), pesäpalloilija.
Ewan MacColl

Ewan MacColl (alk. James Henry Miller, 25. tammikuuta 1915 Salford, Englanti – 22. lokakuuta 1989 Lontoo) oli brittiläinen folktyylinen laulaja-lauluntekijä. Skottilaissukuisen MacCollin tunnetuimpia lauluja ovat hänen synnyinkaupungistaan Salfordista kertova ”Dirty Old Town” ja hänen vaimolleen Peggy Seegerille omistama romanttinen balladi ”The First Time Ever I Saw Your Face”, josta MacColl sai parhaan laulun Oscar-palkinnon Roberta Flackin tulkittua sen Clint Eastwoodin elokuvassa Yön painajainen (1971). MacColl sai vanhemmiltaan kosketuksen skottilaiseen balladiperinteeseen ja vaikutti 1950-luvun puolestavälistä alkaen folkmusiikin uuteen suosioon yhdessä elämänkumppaninsa Peggy Seegerin kanssa, joka oli yhdysvaltalaisen folkmuusikon Pete Seegerin sisar. Pariskunta oli mukana perustamassa radikaalia muusikoiden yhteenliittymää The Critics Groupia ja johti myös brittiläistä Vietnamin sotaa vastustanutta oppositioliikettä niin, että joutuivat Yhdysvaltojen mustalle listalle jo 1960-luvun alussa. MacColl ja Seeger kehittivät niinsanotun topical song -taidemuodon, kantaaottavan ajankohtaisen laulumusiikin eli protestilaulut. MacColl teki BBC:lle radio- ohjelmia, jotka nostivat folkmusiikkia uudelleen esiin Britanniassa ja toivat haastatteluin esiin myös työväenluokan tilannetta. Hän oli kommunisti ja ihaili muun muassa Neuvostoliiton johtajaa Josif Stalinia. Vuoden 1954 Dien Bien Phun taistelun jälkeen MacColl julkaisi kommunistijohtaja Ho Tši Minhiä ylistävän laulun ”The Ballad of Ho Chi Minh”, joka saavutti suuren suosion eri puolilla maailmaa, erityisesti Ho Tši Minhin hallitsemassa Pohjois- Vietnamissa.Ewan McColl: Ballad of Ho Chi Minh (1954) Alphahistory.com. Viitattu 25.2.2024. Agit Prop -kvartetti on levyttänyt runoilija Elvi Sinervon suomentaman laulun nimellä ”Balladi Ho Tshi Minhistä”.(haku nimellä ’Balladi Ho Tshi Minhistä’) Fono.fi. Viitattu 25.2.2024. MacColl levytti noin 120 musiikkialbumia Argo-, Folkways-, Rounder- ja Topic-levymerkeille, monet niistä yhdessä Peggy Seegerin kanssa. Laulaja-lauluntekijä Kirsty MacColl oli Ewan MacCollin ja tanssija-koreografi Jean Newloven tytär. ==Lähteet== Luokka:Brittiläiset laulaja-lauluntekijät Luokka:Folkmuusikot Luokka:Oscar- palkinnon saajat Luokka:Vuonna 1915 syntyneet Luokka:Vuonna 1989 kuolleet
Riina Kaarla

Riina Kaarla (s. 1970) on suomalainen lastenkirjailija ja kuvittaja. Hän on koulutukseltaan kuvataideopettaja. Hän työskentelee yhdessä puolisonsa Sami Kaarlan kanssa. Heidän yhteistuotantoonsa kuuluu esimerkiksi Pet Agents -kirjasarja. == Teokset == * Pet Agents. Täältä tullaan lemmikit. * Pet Agents. Varkaan jäljillä. == Lähteet == Luokka:Elävät henkilöt Luokka:Suomalaiset lasten- ja nuortenkirjailijat Luokka:Suomalaiset kuvittajat Luokka:Vuonna 1970 syntyneet
Fukuokan roomalaiskatolinen hiippakunta

Fukuokan roomalaiskatolinen hiippakunta on katoliseen kirkkoon kuuluvan japanilainen hiippakunta, joka toimii Japanissa Fukuokan, Sagan ja Kumamoton prefektuurien alueilla. Hiippakunnan keskus on Fukuoka. Hiippakunta kuuluu Nagasakin arkkihiippakunnan kirkkoprovinssiin. == Historia == Hiippakunta perustettiin 16. heinäkuuta 1927 erottamalla se itsenäiseksi Nagasakin hiippakunnasta. == Lähteet == == Aiheesta muualla == * Hiippakunnan kotisivut Luokka:Katolisen kirkon hiippakunnat Luokka:Katolinen kirkko Japanissa
Kagoshiman roomalaiskatolinen hiippakunta

Kagoshiman roomalaiskatolinen hiippakunta on katoliseen kirkkoon kuuluva japanilainen hiippakunta, joka toimii Japanissa Kagoshiman prefektuurin alueella. Hiippakunnan keskus on Kagoshima. Hiippakunta kuuluu Nagasakin arkkihiippakunnan kirkkoprovinssiin. == Historia == 18\. maaliskuuta 1927 erotettiin Nagasakin hiippakunnasta erilliseksi Kagoshiman apostolinen prefektuuri. Sen alue pienentyi vuonna 1947, kun siitä irroitettiin Okinawan ja eteläisten saarten apostolinen administraatio. 25. helmikuuta 1955 Kagoshima korotettiin apostolisesta prefektuurista Kagoshiman hiippakunnaksi. == Lähteet == == Aiheesta muualla == * Hiippakunnan kotisivut Luokka:Katolisen kirkon hiippakunnat Luokka:Katolinen kirkko Japanissa
Gitte Hænning

Gitte Hænning (s. 29. kesäkuuta 1946 Aarhus) on tanskalainen laulaja ja näyttelijä. Muusikkoisänsä rohkaisemana Hænning julkaisi ensilevytyksensä, isän kanssa esitetyn kappaleen "Giftes med farmand" vuonna 1955. Levy myi yli 60 000 kappaletta ja vuonna 1957 Hænning sai menestystä levyllä "Ejner, du er min allerbedste ven". Vuonna 1961 hän oli ruotsalaisen Suomessakin esitetyn mini-televisiosarjansarjan Nina, Nora, Nalle keskushenkilönä Ninan osassa. Vuonna 1963 Hænning osallistui Tanskan euroviisukarsintana toimivaan Dansk Melodi Grand Prix -kilpailuun kappaleella "Lille sarte kvinde" ja sijoittui kilpailun viidenneksi. Samana vuonna Hænning löi Saksassa läpi kappaleella "Ich will einen Cowboy als Mann". Tuon jälkeen Hænning teki merkittävää uraa Saksassa, jossa hänet tunnettiin nimellä Die Gitte. Hænning muutti Saksaan vuonna 1969. Hænning valittiin julkisessa karsinnassa edustamaan Saksaa Eurovision laulukilpailuun 1973 kappaleella "Junger Tag". Samana vuonna Hænning esitti Saksan karsinnassa myös kappaleen "Hallo, wie geht es Robert?", joka sijoittui karsinnan viidenneksi. Kansainvälisessä Eurovision laulukilpailussa Hænning sijoittui kahdeksanneksi 17 kilpailijan joukosta. Hænning osallistui myöhemmin Luxemburgin euroviisukarsintaan 1978 kappaleella "Rien qu'une femme" ja sijoittui karsinnan kolmnneksi. Hænningin listasuosio väheni 1980-luvun puolivälissä. 1990-luvulla Hænning siirtyi musikaaleihin ja jazzlaulajaksi. Vuosina 2004–2006 Hænningin, Wenche Myhren ja Siw Malmkvistin esittämä GWS-show sai Saksassa suosiota. ==Diskografia== ===Albumit=== *Jeder Boy Ist Anders - Eine Boy-Party Mit Gitte (1967) *Gitte Und Rex (1968) *Stop Die Boys - Gitte Sagt Es Mit Musik (1968) *My Kind Of World (1969) *Disco- Dancing Mit Gitte Und Peter (1969) *Gitte Hænning (1973) *Ich Bin Kein Kind Von Traurigkeit (1975) *Was Wär' Ich Ohne Dich (1976) *Regenbogen (1977) *Bleib Noch Bis Zum Sonntag! (1980) *Ungeschminkt (1982) *Sig Det På En Søndag (1982) *Berührungen (1983) *Live (Mit Lampenfieber Auf Tournee) (1984) *Jetzt Erst Recht (1987) *Liebster (1993) *My Favorite Songs (1998) *Songs For My Father (2001) *Johansson (2004) *Jazz (2004) *Misty (2007) *Was Ihr Wollt (2010) https://www.discogs.com/artist/689281-Gitte-H%C3%A6nning ==Filmografia== *Den kloge mand (1956) *Popparaden (1960) *Ullabella (1961) *Prinsesse for en dag (1962) *Han, hun, Dirch og Dario (1962) *Gitte og Rex (1964) *Skandale på pigeskolen (1965) *Pfeifen, Betten, Turteltauben (1966) *Skandale i Tyrol (1967) *Den røde kappe (1967) ==Lähteet== * * ===Viitteet=== Luokka:Tanskalaiset laulajat Luokka:Tanskalaiset näyttelijät Luokka:Saksan euroviisuedustajat Luokka:Vuoden 1973 euroviisuedustajat Luokka:Vuonna 1946 syntyneet Luokka:Elävät henkilöt
Hopeasompa

Hopeasompa on maastohiihdossa, mäkihypyssä ja yhdistetyssä järjestettävä kilpailusarja 16-vuotiaille ja sitä nuoremmille. Kilpailun järjestää Suomen Hiihtoliitto. Ensimmäiset hopeasompa-kilpailut järjestettiin Alavudella 1972, tuolloin Nuorten Talvikisojen nimellä. == Lähteet == Luokka:Suomen hiihtokilpailut
The Seven Gates of Hell

The Seven Gates of Hell. Singles 1980–1985 on englantilaisen äärimetalliyhtye Venomin kokoelma-albumi vuodelta 2002. Levylle on koottu Venomin kuusi ensimmäistä singleä B-puolineen sekä konsertti-EP Hell at Hammersmithin kaksi kappaletta. Venomin singlet saivat tuoreeltaan ristiriitaisia arvosteluja. AllMusicin arvostelussa Greg Prato kirjoittaa, että Venomin klassikkoalbumit olivat vuosituhannen vaihteen Yhdysvalloissa saatavilla vain kalliina tuontitavarana, mikä johti ”kokoelmalevyjen hyökyaaltoon”, joista yksi oli The Seven Gates of Hell: ”Huomio on Venomin sinkuissa, mutta kuten pitkän linjan fanit tietävät, suurinta osaa bändin parhaista biiseistä ei koskaan julkaistu singlenä”. Prato suosittelee albumia yhtyeen tuotantoa jo entuudestaan tunteville, mutta aloittelijoiden kannattaa ennemmin ostaa jokin alkupään albumeista tai parhaiden kappaleiden kokoelma. Imperiumin Janne Peltonen sen sijaan muistelee, kuinka ”Venomilla oli tapana julkaista albumien välissä loistavia sinkkuja, lukuisina eri versioina tietenkin. Sääntönä oli, että näitä sinkkubiisejä oli turha odottaa albumeilta.” == Kappaleet == Kappaleet 1–8, 10, 13, 14, 17 ja 18 on merkitty koko yhtyeen (Tony Bray, Jeff Dunn ja Conrad Lant) säveltämiksi. Kappaleiden 9, 11, 12, 15 ja 16 säveltäjiksi on merkitty Jeff Dunn ja Conrad Lant. # # # # # # # # # # # # # # # # # # == Kokoonpano == * Conrad ”Cronos” Lant – bassokitara, laulu * Jeffrey ”Mantas” Dunn – kitara * Anthony ”Abaddon” Bray – rummut == Lähteet == == Aiheesta muualla == * * Luokka:Venomin kokoelma-albumit Luokka:Vuoden 2002 kokoelma- albumit
Buddhalainen taide

Buddhalainen taide on buddhalaiseen uskontoon liittyvää taidetta. Kun buddhalaisuus syntyi Sidharta Gautaman ja Sakyamunin vaikutuksesta, alkuun taiteessa itse Buddhaa ei varsinaisesti kuvattu. Sen sijaan alkuaikoina häntä esitettiin erilaisten symbolien avulla. Tällaisia symboleja olivat muun muassa puun alla oleva tuoli, päivänvarjo, jalanjäljet, munkin kerjuukuppi ja buddhalainen opinpyörä. Varsinainen Buddhaa esittävä taide alkoi muotoutua 100-luvulla. Tämä tapahtui samoihin aikoihin, kun hindulaisuudessa alkoi kehittyä ihmisen näköisten hahmojen kuvaaminen. Varhaisimpia Buddhaa esittäviä veistoksia tehtiin Mathurassa, hieman nykyisestä Delhistä etelään päin. Buddhaa esittävien veistosten kuvanveistäjien koulukunta nimeltä Gandhara syntyi Pakistanin ja Afganistanin alueelle. Tämän koulukunnan kuvanveisto sai vaikutteita hellenismistä ja roomalaisesta taiteesta. Intian eteläkärjessä syntyi Amaravatin koulukunta, joka veisti Buddhan patsaita vihreänharmaasta kalkkikivestä. Tämän koulukunnan tyylisuunta levisi Sri Lankaan ja laajemmaltikin Kaakkois-Aasiaan. Tyypillinen intialainen Buddha-hahmo muotoutui 300-400-luvuilla Gupta-dynastian aikana. Tämän tyypillisen Buddha- hahmon syntymiseen vaikuttivat Mathurasta ja Gandharasta periytyvät perinteet. Gupta-dynastian aikana oli myös Itä-Intiassa Sarnath-koulukunta, jonka tyylissä Buddha kuvataan ohut kaapu yllään. Sarnath-koulukunnan tyyli levisi Himalajan alueelle, Kaakkois-Aasiaan ja Silkkitietä Keski-Aasiaan saakka. 1100-luvulla Itä-Intiassa ja Himalajan alueella vaikutti vajrayana- buddhalaisuuteen perustuva kuvataidesuuntaus, joka oli buddhalaisessa maailmassa yksi monipuolisimmista. Tiibetin alueella, missä buddhalaisuus on olennainen osa kulttuuria, myös taide pohjautuu buddhalaisuuteen. Tiibetiläinen taide noudattaa tarkkoja sääntöjä. Taidetta määräävät säännöt ovat määritetty sekä kirjallisessa että suullisessa perinteessä. Nämä säännönmukaiset perinteet koskevat esimerkiksi taiteessa ilmeneviä mittasuhteita sekä hahmojen asentoja ja ilmeitä. == Lähteet == *
Bendik Singers

Bendik Singers oli Arne Bendiksenin kokoama norjalainen lauluyhtye, joka oli toiminnassa vuosina 1971–1975. Yhtyeen muodotivat Anne-Karine Strøm, Ellen Nikolaysen, Bjørn Kruse ja Philip Kruse. Yhtye voitti Melodi Grand Prix'n 1973 kappaleella "Å for et spill" ja valikoitui näin Norjan edustajaksi saman vuoden Eurovision laulukilpailuun. Kansainvälistä Eurovision laulukilpailua varten kappale käännettiin englanniksi nimellä "It's Just a Game". Kansainvälisessä Eurovision laulukilpailussa yhtye sijoittui seitsemänneksi 17 kilpailijan joukosta. ==Diskografia== ===Albumit=== *Bendik Singers (1974) ===Singlet=== *Om Hele Verden Sang I Kor / Bli En Stund (1972) *It's Just A Game / Memories Of You (1973) *Ring, Ring / Jeg Undrer Når Solen Går Ned (1973) *Sayonara / Ved Rondane (1973) *Kom / Regn Regn (1973) *Law Of The Wild (1974) *Afrotid (1974) *En, To, Tre / Djambo Djambo (1976) *Du Får Det Beste (1976) https://www.discogs.com/artist/410623-Bendik-Singers ==Lähteet== Luokka:Norjalaiset yhtyeet Luokka:Norjan euroviisuedustajat Luokka:Vuoden 1973 euroviisuedustajat
Mustakarakara

Mustakarakara (Daptrius ater) on jalohaukkoihin kuuluva lintulaji. Lajia tavataan Etelä-Amerikasta. ==Koko ja ulkonäkö== Mustakarakara voi kasvaa 40-48 cm pitkäksi. Lajin höyhenpeite on kauttaaltaan musta lukuun ottamatta pitkän pyrstön valkoista raitaa. Nokka on koukkupäinen ja silmienympärystän iho on paljas ja väriltään oranssinkeltainen. ==Levinneisyys ja elintavat== Mustakarakaraa tavataan Venezuelasta Brasiliaan ja Boliviaan ulottuvalta alueelta. Linnun elinympäristöä ovat niin metsät kuin puoliavoimet ympäristöt usein vesialueiden lähellä. Ne liikkuvat tavanomaisesti muutaman yksilön ryhmissä. Mustakarakaran ravintoa ovat kalojen, linnunpoikasten, hyönteisten ja haaskojen lisäksi palmujen hedelmät. Laji pesii maalis-kesäkuussa ja ruskeapilkullisia munia on kaksi tai kolme. ==Lähteet== Luokka:Jalohaukat
Donkervoort

Donkervoort on hollantilainen urheiluautojen valmistaja, joka valmistaa ultrakevyitä ajoneuvoja, jotka valmistetaan käsin.Donkervoort Automobielen: Delivering Pure Driving Pleasure Yritys perusti vuonna 1978 Joop Donkervoort, hollantilainen liikemies, joka on tehnyt nimensä erittäin menestyneen korkean suorituskyvyn urheiluautoyhtiön omistajana.Donkervoort – more than fast cars Donkervoort on valmistanut erilaisia ajoneuvoja alkaen S7:stä vuosina 1978–1984, myöhemmin korvannut sen S8:lla, jota valmistettiin vuosina 1980–1994, vuonna 1988 myös D10:llä, joka valmistettiin Donkervoortin 10-vuotisjuhlaksi, ja vuosina 1993–2022 D8:lla, joka on yrityksen myydyin malli ja jota valmistettiin eri versioita. Yritys nykyinen malli on F22, joka korvasi D8-sarjan.Donkervoort models Vuodesta 1978 vuoteen 1996 Donkervoort- moottoreiden voimanlähteenä on ollut Ford, ja vuodesta 1996 lähtien ne ovat olleet yksinomaan Audin moottorina.Car Builder – Donkervoort == Lähteet == == Aiheesta muualla == * Viralliset sivut Luokka:Autonvalmistajat Luokka:Alankomaalaiset teollisuusyritykset
Olav Haukvik

Olav Haukvik (26. kesäkuuta 1928 Sauherad – 22. helmikuuta 1992) oli norjalainen juristi ja työväenpuolueen poliitikko. Hän toimi Telemarkin läänin maaherrana 1973–1976 ja Norjan elinkeinoministerinä 1978–1979. ==Lähteet== ==Aiheesta muualla== * Olav Haukvik Norjan suurkäräjien verkkosivuilla Luokka:Norjan maaherrat Luokka:Norjan ministerit Luokka:Norjalaiset juristit Luokka:Vuonna 1928 syntyneet Luokka:Vuonna 1992 kuolleet
Lars Skytøen

Lars Skytøen (13. joulukuuta 1929 Nøtterøy – 11. kesäkuuta 2016) oli norjalainen ammattiyhdistysjohtaja ja työväenpuolueen poliitikko. Koulutukseltaan hän oli hitsaaja. Hän toimi Norjan rauta- ja metallityöläisten liiton puheenjohtajana 1976–1987 ja Norjan teollisuusministerinä 1979–1981. ==Teokset== * Skytøen, Lars. Mens jernet er varmt. Forlag Tiden, 1993. ISBN 9788210037009 ==Lähteet== ==Aiheesta muualla== * Lars Skytøen Norjan suurkäräjien verkkosivuilla Luokka:Norjan ministerit Luokka:Norjalaiset ammattiyhdistysjohtajat Luokka:Vuonna 1929 syntyneet Luokka:Vuonna 2016 kuolleet
Nahan roomalaiskatolinen hiippakunta

Nahan roomalaiskatolinen hiippakunta on katoliseen kirkkoon kuuluva japanilainen hiippakunta, joka toimii Japanissa Okinawan prefektuurin alueella. Hiippakunnan keskus on Naha. Hiippakunta kuuluu Nagasakin arkkihiippakunnan kirkkoprovinssiin. == Historia == Vuonna 1947 erotettiin Kagoshiman apostolisesta prefektuurista Okinawan ja eteläisten saarten apostolinen administraatio. 18. joulukuuta 1972 se korotettiin hiippakunnaksi Nahan hiippakunnan nimellä. == Lähteet == == Aiheesta muualla == * Hiippakunnan kotisivut Luokka:Katolisen kirkon hiippakunnat Luokka:Katolinen kirkko Japanissa
Semide

Semide on kunta Pohjois-Ranskassa Ardennesin departementissa Grand Estin alueella. Se sijaitsee noin 12 kilometriä Vouziers’n kaupungista lounaaseen. Kunnan alueella on saksalaisten ensimmäisessä maailmansodassa käytetyn pitkän kantaman tykkiaseman jäänteet. Tykkiasema rakennettiin vuonna 1922. Siitä on jäljellä teräsbetonista rakennettu pyöreä alusta, sekä ramppi ja maanalaisia tiloja ammusten kuljettamiseen ja varastointiin. Semidessä on ensimmäisessä maailmansodassa kaatuneiden ranskalaisten sotilashautausmaa Nécropole nationale d’Orfeuil. Sinne on haudattu vuoden 1918 taisteluissa kaatuneita 1 312. Lähistöllä on myös saksalaisten hautausmaa Deutsches Gräberfeld Orfeuil, jonne on haudattu 3 088 kaatunutta. Tiedosto:Semide - la Plate-forme d'artillerie M H - Photo Francis Neuvens lesardennesvuesdusol.fotoloft.fr.JPG|Tykkiaseman jäänteet Tiedosto:38cmSKL45EuB.jpg|Tykkiaseman kanuuna 38 cm SK L/45 eli Langer Max toiminnassa Tiedosto:Orfeuil-FR-08-nécropole nationale-10.jpg|Ranskalaisten sotilashautausmaa ==Lähteet== ==Aiheesta muualla== Luokka:Ardennesin kunnat
Tarzy

Tarzy on kunta Pohjois-Ranskassa Ardennesin departementissa Grand Estin alueella. Se sijaitsee noin 36 kilometriä Charleville-Mézièresin kaupungista luoteeseen. pienoiskuva|vasen|Saint-Cyrin ja Sainte-Julietten kirkko Kunnan keskustassa oleva Saint-Cyrin ja Sainte-Julietten kirkko ryöstettiin ja tuhottiin vuoden 1555 hyökkäyksessä Ranskan-Espanjan sodassa. Kirkko kuitenkin rakennettiin uudelleen vuonna 1570. Linnoitetun kirkon puolustustorni on madallettu. ==Lähteet== ==Aiheesta muualla== Luokka:Ardennesin kunnat
Pollarin kylän työväentalo

Pollarin kylän työväentalo Alavudella Pollarin kylässä sijaitseva työväentalo. == Historiaa == Pollarin kylän työväenyhdistys perustettiin 19.5.1916 Justus Korpilammen talossa. Yhdistys oli Alavuden kunnan kuudes työväenyhdistys. Jäseniä liittyi heti yhdistykseen 35 henkilöä. == Rakennus == Jo syksyllä 1917 yhdistys oli ostamassa torppaa työväentalon rakennuspuiksi, mutta vuoden 1918 tapahtumat olivat esteenä rakentamisen aloittamiselle. Pollarinkylän työväentalon vihkiäiset pidettiin vuonna 1923. Se oli Alavuden viimeisin työväentalo. Matti Kattelus luovutti syyskuussa 1926 yhdistykselle lisämaa- alueen, jolle yhdistys sai laajennettua työväentaloaan. Sivuun rakennettiin 10x10 metrin suuruinen sali sekä kuusi metriä pitkä näyttämö. Tyväentalo poltettiin sunnuntai-iltana 20.9.1931. Uusi työväentalo valmistui ja 3.9.1933 uudessa työväentalossa pidettiin ensimmäinen kokous. Talo sähköistettiin vuonna 1952. Yhdistyksen talo ja tontti myytiin Alavuden Urheilijain Itäkunnan osastolle lokakuussa 1962. == Toimintaa == Kansalaissodan jälkeisen politiikan tuoman työväenliikkeen erimielisyyden suunnasta Pollarinkylän sosialidemokraatit olivat yksimielisiä. Työväentalolla järjestettiin iltamia arpajaisineen, ja myös urheiluseura Kipinä toimi Pollarinkylän työväentalon tiloissa. Suomen sotien jälkeen, koska toiminta oli sotian aikaan hiipunut, piti yhdistys ensimmäisen kokouksensa 10.12.1944 työväentalossa. Kotiuttamisjuhlassa, joita sodan jälkeen pidettiin, yhdistys päätti "antaa huoneet ilman vuokraa". Marraskuussa 1952 yhdistys päätti ottaa 100 000 markkaa velkaa talon sähköistämiseen. Työväentalon sähköistäminen aiheutti vaikean velkaantumisen, ja toiminta alkoi hiipua. Vielä vuosina 1955–1956 Pollarin kylässä pidettiin Sos.-dem. Kunnallisjärjestön kesä- ja syysjuhlia. Nykyisin, lähdeteoksen vuodelta 1995 mukaan, Pollarinkylän työväentalossa toimii Osuuskunta Kukkaro, joka myös omistaa talon. == Lähteet == Luokka:Työväentalot Luokka:Alavuden rakennukset ja rakennelmat
Témpin junaonnettomuus

Témpin junaonnettomuus tapahtui Kreikassa Témpin kunnassa lähellä Evangelismóksen kylää 28. helmikuuta 2023. Siinä kuoli ensitietojen mukaan ainakin 36 henkeä ja loukkaantui 85 henkeä, joista 72 joutui sairaalaan. Onnettomuus on Kreikan historian pahin junaonnettomuus. Torstaina 2. maaliskuuta uutisoitiin ainakin 57 kuolleen ja yli kymmenen henkilön olevan vielä kateissa. Onnettomuus tapahtui, kun matkustajajuna ja tavarajuna törmäsivät kulkiessaan virheen vuoksi samalla raiteella vastakkaisiin suuntiin. Rataosuus olisi ollut kaksiraiteinen. Matkustajajuna oli menossa Ateenasta Thessalonikiin ja tavarajuna Thessalonikista Lárisaan. Matkustajajunassa oli 342 matkustajaa ja 10 henkilökunnan jäsentä, ja tavarajunassa kaksi henkilökunnan jäsentä. Virheensä myöntänyt Lárisan asemapäällikkö pidätettiin heti onnettomuutta seuranneena päivänä. Myös liikenneministeri Kóstas Ach. Karamanlís erosi välittömästi. Onnettomuuden seurauksena julistettiin kolmen päivän maansuru. == Lähteet == Luokka:Kreikan rautatieliikenne Luokka:Onnettomuudet Kreikassa Junaonnettomuus Luokka:Vuoden 2023 junaonnettomuudet
Aust Agder Blad

Aust Agder Blad on vuonna 1924 perustettu norjalainen paikallislehti, jonka kotikunta on Risør. Se ilmestyy kolmesti viikossa ja kuuluu Amedia-konserniin. ==Lähteet== ==Aiheesta muualla== * Lehden verkkosivut Luokka:Norjalaiset sanomalehdet Luokka:Risør
Love (suomalainen televisiosarja)

Love on suomalainen musiikkiviihdeohjelma, jonka esittäminen alkoi MTV3-kanavalla helmikuussa 2024. Ohjelma perustuu Ylen aiemmin esittämään, suomalaiseen SuomiLove-formaattiin. Ohjelmaa juontavat Susani Mahadura ja Ernest Lawson. Ohjelmassa on Ako Kiisken johtama ”Lovebändi”, jonka solisteina esiintyvät Noora Louhimo ja Lauri Mikkola. == Lähteet == Luokka:2020-luvun suomalaiset musiikkiohjelmat Luokka:MTV3:n televisio-ohjelmat
Asturialais-kantabrialainen griffoni

Asturialais-kantabrialainen griffoni (grifón astur-cántabro) on espanjalainen koirarotu. == Ulkonäkö == Rotu vastaa kooltaan yleensä sabueso españolia mutta on tätä hieman pitkärunkoisempi ja lyhytraajaisempi. Pää on pitkä ja vankka. Otsapenger on hieman korostunut. Ylähuulet ovat roikkuvat ja peittävät täysin alahuulet. Kasvojen yleisilme näyttää surulliselta tai väsyneeltä, mutta samalla kertaa myös jalolta ja vakavalta. Silmät ovat pähkinänruskeat. Korvat ovat pitkät ja riippuvat. Niska on vahva ja lihaksikas. Runko on neliömäinen ja tukeva. Häntä on melko lyhyt, paksu, kartiomainen ja hieman ylöspäin kaareutuva. Urosten säkäkorkeus vaihtelee 51–56 cm ja narttujen 49–52 cm välillä. Karvapeite on lyhyt, karkea, tiheä ja kiiltävä. Väritys koostuu valkoisista ja oransseista laikuista, jotka jakautuvat epätasaisesti. == Luonne ja käyttäytyminen == Asturialais-kantabrialainen griffoni on älykäs, lempeä ja ystävällinen, minkä vuoksi se sopeutuu myös lapsiperheeseen. == Alkuperä == Ajokoiria tiedetään varmuudella olleen olemassa jo kreikkalais- latinalaisen kulttuurin aikaan. Kreikkalainen Ksenofon mainitsee sentyyppiset koirat jo vuodelta 400 eaa. peräisin olevassa teoksessaan. 300-luvulla puolestaan Arriano kuvailee tietyntyyppistä Galliassa kasvatettua ajokoiraa, jota kutsutaan nimellä sagusii, mahdollisesti sennimisen muinaisen kaupungin mukaan, jota pidetään sen syntypaikkana. Tästä ranskalaisesta populaatiosta polveutuu muinainen sabueso español, jonka kuningas Alfonso XI mainitsee 1300-luvulta peräisin olevassa kirjassaan.Grifon Astur-Cantabro. Mi Campeon. Viitattu 1.3.2023. Sabueso español levisi sittemmin kaikkialle Espanjaan.Grifón Astur Cántabro. Cuadrilla de Caza Mayor "Caza y Diversion" Cantabria. Haettu 1.3.2023. Paikallisilla metsästäjillä tuli tarve villisikakoiralle, joka sopisi kaikkiin säihin, vuodenaikoihin ja maastoihin. Sen tulisi kyetä työskentelemään ankarammilla alueilla ja säässä kuin sabueso español. 1950-luvulla maahan alettiin tuoda erityyppisiä griffoneita mm. Ranskasta ja Sveitsistä – griffon bleu de gascogne, griffon fauve de bretagne, griffon nivernais, grand griffon vendéen, briquet griffon vendéen – ja niitä risteytettiin sabueso españolin kanssa. Jalostukseen käytettiin myös pieniä juranajokoiria ja karkeakarvaisia pieniä berninajokoiria, ja lisäksi joidenkin kasvattajien tiedetään käyttäneen spinoneja. Nykyisin rotua tapaa eri puolilla Espanjaa, joskin erityisen runsaslukuinen se on maan luoteisosissa, lähinnä Asturiassa, Cantabriassa ja Galician vuoristoisissa osissa.Grifón Astur- Cántabro. Adopt a Griffon. Haettu 1.3.2023. == Lähteet == Luokka:Espanjalaiset koirarodut Luokka:FCI:n ulkopuoliset rodut Luokka:Ajokoirat
Tuusulan lento-onnettomuus 1989

Tuusulan lento-onnettomuus 1989 tapahtui 23. helmikuuta 1989, kun siuntiolaisen Predator Oy:n omistama Fairchild Swearingen Merlin III -lentokone törmäsi maahan ollessaan laskeutumassa Helsinki-Vantaan lentoasemalle. Kone oli tuomassa yrityksen omistajan Samuli Lehtisen seuruetta vapaa-ajan matkalta Lontoosta Helsinkiin. Onnettomuudessa kuolivat heti molemmat miehistön jäsenet ja viisi matkustajaa. Yksi matkustaja selviytyi lähes vammoitta. Kone lähestyi pimeässä ja sumuisessa myöhäisillassa kiitotietä oikeassa suunnassa mutta yli sata metriä liian matalalla niin, että se osui ensin kukkulan päällä kasvavan puun latvaan ja sitten lähestymisvalopylväiden harusvaijereihin Tuusulan puolella ja murskautui ylösalaisin maahan lähestymisvalojen oikealle puolelle. Miehistö ja viisi matkustajaa kuolivat heti, mutta yksi matkustajista pääsi ulos potkaisemalla ikkunan rikki ja alkoi kävellä lentokentän suuntaan, josta häntä vastaan tuli paloauto. Onnettomuudessa saivat surmansa muutamaa vuotta aiemmin Tristan- yritysryhmän konkursseista julkisuudessa ollut liikemies Samuli Lehtinen, hänen avovaimonsa Pia Ukkola, aviopari Kari ja Stina Hyytiäinen sekä Markku Hyytiäinen, jonka vaimo Jaana Hyytiäinen oli ainoa selviytyjä. Lisäksi saivat surmansa miehistön jäsenet Heikki Juhani Laine ja Paavo Galkin. ==Onnettomuuden syy== 18 vuoden ikäinen kaksimoottorinen Fairchild- liikelentokone oli tuotu Suomeen vain muutama viikko aiemmin, eikä sitä ollut ehditty käyttää kuin pari kertaa ennen Lontoon-matkaa. Turman sattuessa kone oli vielä Yhdysvaltain rekisterissä eikä sillä olisi saanut lentää. Onnettomuuden tutkintaan nimettiin suuronnettomuuden tutkijalautakunta, koska uhrimäärä oli suuri ja koneen äkilliseen putoamiseen liittyi outoja piirteitä. Onnettomuuden syyksi selvitettiin miehistön kyvyttömyys hallita lähestymislentoa vaikeissa olosuhteissa heille oudolla, huonokuntoisella koneella. Nopeutta alentaakseen lentäjä oli säätänyt moottorit tyhjäkäynnille ja säätimen vian takia senkin ohi jarrutustilaan, jota saisi käyttää vasta laskeutumisen jälkeen rullausvaiheessa. Vasemman moottorin potkuriakseli ei kestänyt tästä aiheutunutta vääntöä vaan katkesi, minkä jälkeen lähestymistä jatkettiin yhdellä moottorilla, liian matalalla lentäen ja ryhtymättä ylösvetoon. == Lähteet == == Aiheesta muualla == * Tutkintaselostus 1989 Luokka:Lento-onnettomuudet Suomessa Luokka:Vuoden 1989 lento-onnettomuudet Luokka:1980-luvun onnettomuudet Suomessa
Rehalero naveño

Rehalero naveño on espanjalainen koirarotu. == Ulkonäkö == Rehalero naveño on kookas koira, jolla on suuri pää. Silmiä on ns. "neljä", nimitys joka johtuu silmien yläpuolella olevista merkeistä. Suurimalla osalla on karamellinväriset silmät. Häntä on kiertyvä. Väritys voi olla valko-musta, valko-ruskea tai hiillikko.Rehalero Naveño. Mi Campeon. Haettu 2.3.2023. (pdf) == Luonne ja käyttäytyminen == Rotu on voimakas, kestävä ja sopeutuu myös koviin sääolosuhteisiin. Sillä on suuri puruvoima, mutta se ei kuitenkaan ole saaliseensa kiinnitarttuva. == Alkuperä == Rotu kehitettiin 1900-luvun puolivälissä Extremaduran Navatrasierrassa. Paikalliset paimenet risteyttivät ensin mastiffin ja "carea"-tyyppisen paimenkoiran (mm. leóninpaimenkoira, kastilianpaimenkoira) keskenään ja jatkoivat sen jälkeen jalostusta lisäämällä kantaan podencoa. Myöhemmin jalostukseen käytettiin myös pointteria ja isogascognenajokoiraa.Rehalero Naveño. Mi Campeon. Haettu 1.3.2023. == Lähteet == Luokka:Espanjalaiset koirarodut Luokka:FCI:n ulkopuoliset rodut Luokka:Metsästyskoirat
Harald Johansson

Fredrik Harald Johansson (11. toukokuuta 1891 Helsinki – 25. heinäkuuta 1952 Sippola) oli suomalainen metsänhoitaja, virkamies ja yritysjohtaja, joka sai metsäneuvoksen arvonimen. Viitattu 2.3.2023. Johanssonin vanhemmat olivat postinkantaja Johan Fredrik Johansson ja Anna Lovisa Kolari ja puolisot 1915–1923 Märtha Godenhjelm ja vuodesta 1924 Karin Ingeborg Schultz. Johansson tuli ylioppilaaksi Helsingin suomalaisesta reaalilyseosta 1910 ja valmistui metsänhoitajaksi 1913. Hän oli Metsähallituksen metsäkonduktööri vuodesta 1913, kirkollisvirkatalojen ylimääräinen metsänhoitaja 1914–1915, Turun- ja Porin läänin 1. piirin virkatalokomission jäsen vuodesta 1915, sotilasvirkatalojen ylimääräinen metsänhoitaja 1915–1917, kirkollisvirkatalojen ylimääräinen metsänhoitaja 1917–1920 ja Yhtyneet Paperitehtaat -yhtiön metsänhoitaja Simpeleellä 1920–1928 ja Myllykoskella 1928–1944 ja yhtiön metsäpäällikkö vuodesta 1944. Johanssonilla oli myös useita asiantuntija- ja luottamustehtäviä. Metsäneuvoksen arvonimen hän sai 1951. == Lähteet == ==Aiheesta muualla== * Luokka:Suomalaiset metsänhoitajat Luokka:Suomalaiset virkamiehet Luokka:Suomalaiset yritysjohtajat Luokka:Vuonna 1891 syntyneet Luokka:Vuonna 1952 kuolleet
Tommy Fury

Tommy Fury (s. 7. toukokuuta 1999) on brittiläinen ammattilaisnyrkkeilijä ja tosi-tv-persoona. Hän on Tyson Furyn nuorempi velipuoli. == Lähteet == Luokka:Brittiläiset nyrkkeilijät Luokka:Irlantilaiset nyrkkeilijät Luokka:Vuonna 1999 syntyneet Luokka:Elävät henkilöt
Remi (nimi)

Remi on miehen etunimi. Se on lyhentymä latinalaisesta nimestä Remigius, jonka merkitys on ’soutaja’. Ranskalaiskirjailija Hector Malot’n lastenkirjaklassikossa Koditon (, 1878) päähenkilön nimi on Rémi.Valta, Reijo: Jälkisanat. – Muita Remi-nimen vastineita ovat Remy ja Rémy. Digi- ja väestötietoviraston mukaan Suomessa on vuoteen 2023 mennessä tilastoitu noin 280–290 Remi-nimistä ja noin 90 Rémi-nimistä miestä. Lisäksi etunimitilastoon on kirjattu noin 30–50 Remi-nimistä naista. == Nimipäivä == Remillä on Norjassa nimipäivä 1. lokakuuta. Se on katolisen kirkon pyhimyksen, Reimsin piispa Remigiuksen (k. 533) muistopäivä ja myös Remigius-nimen vanha suomalainen nimipäivä. Lempiäinen 2004, s. 455–456. == Tunnettuja Remejä ja Rémejä == * Rémi Bezançon (s. 1971), ranskalainen käsikirjoittaja ja elokuvaohjaaja * Rémi Brague (s. 1947), ranskalainen aatehistorioitsija ja filosofi * Remi Joseph De Roo (1924–2022), kanadalainen piispa * Remi Elie (s. 1995), kanadalainen jääkiekkoilija * Rémi Fraisse (1993–2014), ranskalainen ympäristöaktivisti * Rémi Français (s. 1989), sveitsiläinen mäkihyppääjä * Rémi Gaillard (s. 1975), ranskalainen performanssitaiteilija ja koomikko * Rémi Garde (s. 1966), ranskalainen jalkapalloilija ja jalkapallovalmentaja * Remi Lindholm (s. 1998), suomalainen maastohiihtäjä * Rémi Ochlik (1983–2012), ranskalainen kuvajournalisti * Rémi Joseph Gustave Sainte-Marie (1938–2022), kanadalainen arkkipiispa * Remi Nicole Wilson (s. 1983), Remi Nicole, brittiläinen laulaja == Lähteet == Luokka:Etunimet
Translocalis-tietokanta

Translocalis-tietokanta on Kansalliskirjaston Digitaalisten Aineistojen aineistokokoelma, johon on kerätty suomenkielisessä lehdistössä vuoteen 1885 mennessä julkaistut, eri paikkakunnilta ja paikoista kirjoitetuista lukijakirjeet. Translocaliksessa on noin 72 000 lukijakirjettä Suomesta ja ulkomailta. Kokoelman nimen sana trans viittaa jonkin yli, läpi tai halki menevään ja localis puolestaan tilaan tai paikkaan liittyvään. Yhdessä Translocalis ilmaisee uutta ylipaikallisuuden kokemusta, jota 1800-luvun puolivälin suomenkielisen lehdistön paikalliskirjeet aikalaisille edustivat. Digitaalinen Translocalis-tietokanta on koottu käymällä läpi kaikki Kansalliskirjaston Digitaalisissa aineistoissa olevat suomenkielisen lehdistön vuosikerrat läpi vuodesta 1775 alkaen vuoden 1885 loppuun saakka. Kokoelmaan on sisällytetty kaikki sellaiset lukijakirjeet, joista ilmenee paikallinen kokemus. Kokoelmaan on talletettu itse kirjeet, niiden kirjoittajien nimet ja nimimerkit sekä tieto siitä, onko kirje jossain toisessa lehdessä julkaistu toisinto tai jatkokirje, mikäli nämä tiedot ovat olleet kirjeissä saatavilla. Tietokannassa on kuvailutietoina myös selville saatuja tietoja kirjoittajien henkilöllisyyksistä sekä ammateista, asemista ja sukupuolesta. Translocalis perustuu historiantutkija FT Heikki Kokon alkuperäisideaan ja se on toteutettu vuosina 2021–2023 Alfred Kordelinin säätiön rahoittamana Suurena kulttuurihankkeena. Translocalis on toteutettu yhteistyössä Tampereen yliopistossa toimivan Suomen Akatemian Kokemuksen historian huippuyksikön (HEX) ja Kansalliskirjaston kanssa. ==Aiheesta muualla== * Translocalis- tietokanta Luokka:Tietokannat
Koskioisten työväentalo

Koskioisten työväentalo on Punkalaitumen kunnassa Koskioisten kylässä sijaitseva työväentalo. ==Historiaa== Koskioisten työväentalo on rakennettu vuonna 1961, ja sen omistaa Punkalaitumen Sosialidemokraatit. Työväentalon pinta-ala on 400 m². Talossa on sali, aula, keittiö ja kokoushuone yläkerrassa. Se sijaitsee 5 000 m²:n tontilla. Talon lämmitysmuoto on sähkölämmitys. Talo on edelleen käytössä, siellä järjestetään kokouksia ja juhlatilaisuuksia. == Lähteet == Luokka:Työväentalot Luokka:Punkalaitumen rakennukset ja rakennelmat
Lauhansuo

Lauhansuo on suo Huittisissa 5 km Lauttakylästä luoteeseen. 536 hehtaarin laajuisen suon pinta on 45 - 48 m merenpinnan yläpuolella. Suo kuuluu Loimijoen valuma-alueeseen. == Lähteet == Luokka:Huittisten suot Luokka:Karhiniemen alue Luokka:Loimijoen alaosan alue
Huntu – Kun okkultismi saapui Suomeen

Huntu – Kun okkultismi saapui Suomeen on Ukko Tornin ohjaama ja käsikirjoittama suomalainen dokumenttielokuva vuodelta 2022. Elokuva tuotettiin joukkorahoituskampanjan avulla. Dokumentti käsittelee okkultismin ja esoterian historiaa ja okkultististen liikkeiden historiaa Suomessa 1800-luvulta lähtien. Elokuvassa haastatellaan suomalaisia tutkijoita, kirjailijoita ja taiteilijoita. == Aiheesta muualla == * Salatieteet Suomessa - millainen sija okkultismilla on maassamme? Kulttuuriykkönen. == Lähteet == Luokka:Vuoden 2022 suomalaiset elokuvat Luokka:Suomalaiset dokumenttielokuvat
Isosuo (Huittinen)

Isosuo on suuri suo Huittisissa 8 kilometriä Lauttakylästä luoteeseen. Osa suon luoteisosasta kuuluu Kokemäkeen. Se kuuluu suurimmaksi osaksi Puurijärven ja Isosuon kansallispuistoon ja sen pinta vaihtelee välillä 43–50 metriä merenpinnan yläpuolella. Suon keskiosan suotyypit ovat keidasräme, silmäkeneva, rahkaneva ja lyhytkorsineva. Isosuo kuuluu Ala-Kauvatsanjoen valuma-alueeseen. Isosuon suurimmat saaret ovat Saranasaari ja Mustasaari. == Lähteet == Luokka:Huittisten suot Luokka:Kokemäen luonto Luokka:Kokemäenjoen vesistö
Bibcode

Bibcode (bibliographic code) on tunniste kirjalliselle teokselle, jota käytetään viittaamaan artikkeleihin. Tavoite on tehokas tapa hakea artikkeleita. Bibcode on 19 merkin pituinen tunniste, joka käyttää muotoa `YYYYJJJJJVVVVMPPPPA`: * YYYY on julkaisuvuosi * JJJJJ on standardilyhenne julkaisulle * VVVV on vuosikerran tunniste julkaisun tyypin mukaan * M on julkaisutyypin tunniste ** E on elektroninen yhteenveto ** L on kirje ** P on Pink Paper -julkaisu ** lisäksi Q-Z * PPPP on sivunumero, suuremmille sivunumeroille kuin 9999 se jatkuu m-sarakkeessa * A on ensimmäinen kirjain ensimmäisen tekijän sukunimestä Kentät täydennetään pisteillä (.) jotta tunnisteet ovat aina 19 merkkiä pitkiä. Esimerkiksi viite Rester, C. et. al, 1989, ApJ, 342, L71 esitetään bibcodena muodossa 1989ApJ...342L..71R. == Katso myös == * Digital object identifier == Lähteet == == Aiheesta muualla == * Bibliographic Code Abbreviations * ADS Bibcode Verification * The ADS Bibliographic Reference Resolver Luokka:Tunnisteet
Pia Fink

Pia Fink (s. 10. heinäkuuta 1995 Münsingen) on saksalainen maastohiihtäjä. Fink sijoittui alle 23-vuotiaiden MM-kilpailuissa neljänneksi sekä 10 kilometrin perinteisen hiihtotavan kilpailussa että 15 kilometrin yhdistelmäkilpailussa 2018. Seefelfin MM-kilpailuissa 2019 hän oli 10 kilometrin perinteisen hiihtotavan kilpailussa viidestoista. Oberstdorfin MM- kilpailuissa 2021 hän sijoittui parhaimmillaan 15 kilometrin yhdistelmäkilpailussa 19:nneksi ja 4 × 5 kilometrin viestissä viidenneksi. Pekingin olympialaisissa 2022 hän oli parhaimmillaan viidestoista vapaan hiihtotavan sprintissä. Fink hiihti Planican MM-kilpailuissa 2023 kolmannen osuuden hopeaa saavuttaneessa Saksan viestijoukkueessa. Lisäksi hän oli seitsemäs 10 kilometrin vapaan hiihtotavan kilpailussa, kolmastoista 30 kilometrin perinteisen hiihtotavan yhteislähtökilpailussa ja neljästoista 15 kilometrin yhdistelmäkilpailussa. Fink kilpaili maailmancupissa ensimmäisen kerran Tour de Skillä 2017–2018. Hän saavutti kiertueella ensimmäiset maailmancupin pisteensä oltuaan 27:s Oberstdorfin 10 kilometrin vapaan hiihtotavan yhteislähtökilpailussa. Kymmenen parhaan joukkoon hän on sijoittunut toistaiseksi ainoan kerran oltuaan Engadinin 30 kilometrin vapaan hiihtotavan takaa-ajokilpailussa seitsemäs maaliskuussa 2021. == Lähteet == Luokka:Saksalaiset maastohiihtäjät Luokka:Vuonna 1995 syntyneet Luokka:Elävät henkilöt
Gillette (Wyoming)

Gillette on kaupunki Yhdysvalloissa Wyomingin osavaltiossa. Sen väkiluku oli 33 403 vuonna 2020. Gillette on väkiluvultaan Wyomingin osavaltion kolmanneksi suurin kaupunki. Kaupunki toimii Campbellin piirikunnan hallintokeskuksena. Gillette perustettiin vuonna 1891. Gilletten talous on riippuvainen hiilestä, öljystä ja kaasusta, joita tuotetaan Gillettessä ja Campbellin piirikunnassa paljon. Campbellin piirikunta tuottaa noin 80 % Wyomingin osavaltion hiilestä. Kaupungin lempinimi onkin "Energy Capital of the Nation". == Väestö == Vuonna 2020 Gilletten 33 403 asukkaasta valkoisia oli 85,3 %, alkuperäisasukkaita 1,5 %, aasialaisia 0,9 % ja alkuperäisasukkaita 0,6 %. Asukkaista 4,8 % kuului johonkin muuhun rotuun, ja 6,8 % asukkaista kuului kahteen tai useampaan rotuun. 10,3 % asukkaista oli hispaanoja tai latinoja. Asukkaista 6,7 % puhui kotonaan jotain muuta kieltä kuin englantia ja 2,3 % asukkaista oli syntynyt ulkomailla. == Lähteet == == Aiheesta muualla == Luokka:Wyomingin kaupungit